# **Príloha č. 3** k Zmluve o dodávke a odbere tepla **č.** . «CISLO\_ZMLUVY»

 **VŠEOBECNÉ PODMIENKY DODÁVKY A ODBERU TEPLA**

1. **Všeobecné ustanovenia**

Tieto podmienky dodávky a odberu tepla upravujú podrobnejšie niektoré práva a povinnosti zmluvných strán vyplývajúce z právneho vzťahu založeného Zmluvou o dodávke a odbere tepla (ďalej aj len „zmluva“), ktorej neoddeliteľnou súčasťou tieto podmienky dodávky a odberu sú.

1. **Niektoré podmienky uzatvorenia a zmien alebo doplnenia zmluvy**
	1. Zmluva sa uzatvára na základe údajov poskytnutých odberateľom dodávateľovi, z ktorých vyplývajú najmä požiadavky odberateľa na množstvo tepla, ktoré má byť odberateľovi dodané. Odberateľ potvrdzuje, že poskytol dodávateľovi správne údaje.
	2. V prípade, ak má odberateľ viac odberných miest a zmluvné strany neuzatvárajú pre každé alebo niektoré z odberných miest samostatnú zmluvu, vypracováva sa príloha č. 1 a príloha č. 2 zmluvy pre každé odberné miesto osobitne.
	3. Zmluvné strany sa dohodli, že odberateľ vždy najneskôr do 31**.** augusta doručí dodávateľovi písomné oznámenie o množstve tepla, ktorého dodanie si objednáva na nasledujúci kalendárny rok; pokiaľ je to vzhľadom k povahe odberu aplikovateľné, odberateľ v oznámení podľa časti vety pred bodkočiarkou uvedie aj podiel tepla pre domácnosti, prípadne ďalšie špecifické údaje. V prípade, ak má odberateľ viacero odberných miest, objednáva si teplo pre nasledujúci rok osobitne vo vzťahu ku každému odbernému miestu. Na základe oznámenia podľa predchádzajúcej vety vyhotoví dodávateľ prílohu č. 1 zmluvy pre nasledujúci kalendárny rok a túto predloží do 15.septembra odberateľovi.
	4. V prípade, ak odberateľ nesplní riadne a včas svoj záväzok podľa bodu 2.3. vyššie alebo pokiaľ v lehote do jedného mesiaca nepotvrdí dodávateľom v zmysle bodu 2.3. predložené prílohu č. 1 zmluvy, platí, že odberateľ si objednal množstvo tepla v objeme a za podmienok zodpovedajúcim podmienkam dodávky tepla pre predchádzajúci rok (rok, v ktorom došlo nesplneniu povinnosti odberateľa).
	5. Odberateľ nie je oprávnený použiť dodávateľom dodané teplo na iný ako v zmluve dojednaný účel. Odberateľ môže poskytnúť teplo podružne pripojeným odberateľom len s predchádzajúcim písomným súhlasom dodávateľa, ktorý je predstavovaný aj uzavretím zmluvy za predpokladu, že údaje o podružnom odbere sú uvedené v prílohe č. 2 zmluvy.
	6. V prípade, ak by chcel odberateľ využívať dodávateľom dodané teplo na iný účel, ako je účel uvedený v zmluve, je povinný požiadať dodávateľa o uzavretie príslušného dodatku k zmluve. Požiadať o uzavretie dodatku podľa predchádzajúcej vety je odberateľ povinný najneskôr dva mesiace pred požadovaným začatím využívania tepla na odlišný účel; dodávateľ sa k žiadosti odberateľa vyjadrí bez zbytočného odkladu.
	7. Odberateľ je povinný pri akejkoľvek zmene jeho údajov obsiahnutých v   zmluve alebo jej prílohách písomne informovať dodávateľa.
	8. Povinnosti odberateľa vyplývajúce z osobitných dohôd zmluvných strán nie sú zmluvou dotknuté, pokiaľ si to zmluvné strany výslovne nevymienia.
2. **Niektoré práva a povinnosti v súvislosti so skončením dodávky tepla**
	1. V prípade, ak dôjde k skončeniu dodávky tepla, odberateľ je povinný umožniť dodávateľovi odpojenie odberného miesta (ak je úkony s tým súvisiace potrebné vykonať v priestoroch alebo na pozemkoch odberateľa alebo v jeho užívaní) a vykonanie konečného odpočtu množstva dodanej tepelnej energie, prípadne vykonanie iných opatrení súvisiacich s ukončením dodávky tepla; v prípade, pokiaľ je potrebné uskutočniť úkony súvisiace s odpojením odberného mesiaca v priestoroch alebo na nehnuteľnostiach, ktoré odberateľ nevlastní, je povinnosťou odberateľa zabezpečiť dodávateľovi možnosť vykonať tieto úkony. Ak nesplní odberateľ tieto povinnosti, ďalší odber tepla sa považuje za neoprávnený a zmluvné strany sa dohodli, že odberateľ je povinný platiť náhradu za takto odobraté teplo v sume zodpovedajúcej jeho cene, a to až do vykonania opatrení na ukončenie odberu alebo do doby, kedy bude uzavretá zmluva s novým odberateľom.
3. **Podmienky dodávky tepla pre vykurovanie**
	1. Dodávateľ bude uskutočňovať dodávku tepla na vykurovanie v čase a kvalite určenej vyhláškou č. 152/2005 Z. z. o určenom čase a o určenej kvalite dodávky tepla pre konečného spotrebiteľa.
	2. Dodávateľ je povinný dodržiavať postup stanovený vyhláškou č. 151/2005 Z. z., ktorou sa stanovuje postup pri predchádzaní vzniku a odstraňovaní následkov stavu núdze v tepelnej energetike.
	3. Odberateľ je povinný dodané teplo prevziať (odobrať) a v tejto súvislosti umožniť dodávateľovi dodávku tepla v určenej kvalite a čase. V tejto súvislosti je odberateľ povinný najmä zabezpečiť riadny technický stav zariadení umožňujúcich dodávku a odber tepla; uvedené neplatí v rozsahu, v akom na seba povinnosť zabezpečiť riadny technický stav príslušných zariadení výslovne prevzal dodávateľ.
	4. O zmenách v príkone tepelných spotrebičov súvisiacich s vykurovaním objektu konečnej spotreby bude odberateľ vopred písomne informovať dodávateľa.
4. **Podmienky dodávky tepla pre prípravu teplej úžitkovej vody alebo tepla v teplej úžitkovej vode**
	1. Dodávateľ bude uskutočňovať dodávku tepla pre prípravu teplej tak, aby boli splnené podmienky vyplývajúce z vyhlášky č. 152/2005 Z. z. o určenom čase a o určenej kvalite dodávky tepla pre konečného spotrebiteľa.
	2. Aby mohla mať teplá úžitková voda parametre na výstupe tak, ako to požaduje vyhláška č. 152/2005 Z. z. o určenom čase a o určenej kvalite dodávky tepla pre konečného spotrebiteľa, je potrebné, aby mal odberateľ zabezpečené príslušné technické prostriedky a aby boli tieto nastavené zodpovedajúcim spôsobom v nadväznosti na parametre teplonosnej látky dodávateľa tak, ako tieto vyplývajú z tejto zmluvy.
5. **Realizácia platieb**
	1. Dodávateľ vyúčtuje odberateľovi cenu tepla faktúrou.
	2. Dodávateľ fakturuje cenu za ním podľa zmluvy poskytnuté plnenie mesačne.
	3. V prípade, ak je predmetom plnenia dodávateľa dodávka teplej úžitkovej vody, bude k cene tepla na prípravu teplej úžitkovej vody pripočítaná aj cena studenej vody spotrebovanej na prípravu teplej úžitkovej vody. Cena studenej vody bude uplatňovaná vo výške uplatňovanej jej dodávateľom.
	4. Dodávateľ fakturuje v nadväznosti na vyššie uvedené mesačne:
* cenu za teplo, a to nasledovne:
	+ časť určená ako násobok sadzby určenej ROZHODNUTÍM pre variabilnú zložku ceny tepla, ktorá sa určí ako súčin príslušnej jednotkovej sadzby a množstva dodaného tepla v zodpovedajúcich jednotkách,
	+ pri dodávke tepla počas celého roka, súčin 1/12 ročného regulačného príkonu a fixnej zložky ceny tepla podľa ROZHODNUTIA, ak nie je dohodnuté inak v prílohe č. 1 zmluvy
	+ pre nové odberné miesto, pri dodávke tepla počas obdobia od v zmluve dohodnutého termínu začiatku dodávok do konca regulačného roka, ako súčin 1/n regulačného príkonu, a fixnej zložky ceny tepla podľa ROZHODNUTIA, ak nie je dohodnuté inak v prílohe č. 1 zmluvy,

kde: regulačný príkon je vypočítaný z dohodnutého množstva tepla pre časť roka,

 n je počet mesiacov do konca regulačného roka.

* doplňovaciu vodu z HV rozvodu, za aktuálnu cenu 3,4281 €/t. Cena doplňovacej vody z HV rozvodu, sa každý nasledujúci rok upraví o mieru medziročného nárastu ceny tepla určenú podľa nasledovného vzorca: medziročného nárastu ceny tepla = *(FIX rok, pre ktorý sa cena určuje/5300 + VARIABIL rok, pre ktorý sa cena určuje)/(FIX rok predchádzajúci roku, pre ktorý sa cena určuje/5300 + VARIABIL rok predchádzajúci roku, pre ktorý sa cena určuje).* V prípade, ak by miera medziročného nárastu ceny tepla predstavovala číslo menšie alebo rovné 1, cena doplňovacej vody sa v príslušnom roku nemení.
	1. Zmluvné strany sa dohodli, že dodávateľ je oprávnený uplatňovať u odberateľa zaplatenie nasledovných poplatkov:
* poplatok za každý prípad písomnej upomienky vo veci neuhradenia faktúry za teplo, resp. iné písomné upozornenie z dôvodu porušenia povinností odberateľom, v sume 5,20€
* poplatok za znovupripojenie po prerušení dodávky tepla z dôvodu vyvolaného odberateľom, v sume 70,00€.

Odberateľ sa zaväzuje tieto poplatky dodávateľovi uhradiť (ak bude poplatok uplatnený).

Výška poplatkov sa každý rok upravuje o mieru medziročnej inflácie v Slovenskej republike tak, ako ju vyhlási Štatistický úrad Slovenskej republiky; v prípade zápornej hodnoty inflácie k zmene výšky poplatku nedochádza.

* 1. Faktúru dodávateľ vystaví za príslušný mesiac do 10 dní od jeho skončenia a túto odošle odberateľovi. V prípade viac odberných miest dodávateľ vystaví súhrnnú faktúru pre všetky odberné miesta odberateľa.
	2. Odberateľ je povinný uhradiť faktúru v termíne splatnosti aj v prípade reklamácie faktúry.
	3. Reklamáciu faktúry za plnenie dodávateľa podľa tejto zmluvy je potrebné uplatniť v lehote 14 dní odo dňa splatnosti faktúry, inak dodávateľ nie je povinný reklamáciu vybaviť; reklamáciu je potrebné uplatniť písomne. Dodávateľ je povinný vybaviť reklamáciu do 30 dní odo dňa jej doručenia.
	4. Odpočty meračov pre účely fakturácie a vyhodnotenie odberu tepla vykonáva dodávateľ mesačne, a to ku koncu príslušného mesiaca. Odberateľ je povinný umožniť alebo zabezpečiť umožnenie vykonania odpočtov.
	5. Lehota pre vykonanie odpočtov uvedená v predchádzajúcom bode sa považuje za splnenú, ak dodávateľ vykoná odpočet najskôr 3 dni pred a najneskôr 2 dni po uplynutí príslušného kalendárneho mesiaca.
	6. Ak nie je dohodnuté inak je odberateľ povinný platiť preddavky na cenu za teplo. Pokiaľ nie je výška preddavku dohodnutá iným spôsobom a nie je dohodnuté, že odberateľ preddavky nie je povinný platiť, predstavuje preddavok sumu určenú ako súčin množstva tepla objednaného pre príslušný mesiac a variabilnej zložky ceny tepla podľa ROZHODNUTIA. Ak je preddavok nižší ako 130€, nie je určený na úhradu. Suma zaplateného preddavku bude zohľadnená v rámci príslušnej faktúry. Odberateľ preddavkovú platbu poukáže na účet dodávateľa spôsobom zvoleným v Dohode o preddavkových platbách.
	7. Cenu za plnenie poskytnuté dodávateľom je potrebné uhradiť na účet dodávateľa. V bankovom styku bude ako variabilný symbol používané číslo zmluvy spolu s príslušným mesiacom a rokom v tvare „Číslo zmluvyMMRR“.
1. **Dodacie podmienky**
	1. Odberateľ je povinný hlásiť dodávateľovi bez zbytočného odkladu všetky závady na odbernom zariadení, ktoré majú vplyv na dodávku tepla a zabezpečiť ich čo najrýchlejšie odstránenie. V prípade zistenia poruchy na zariadeniach dodávateľa je odberateľ povinný ohlásiť neodkladne poruchu dodávateľovi.
	2. Dodávateľ je oprávnený kontrolovať odberné tepelné zariadenia odberateľa i podružného odberateľa, kontrolovať dodržiavanie dojednaných technických podmienok, ako aj správnosť údajov odberateľa. Odberateľ je povinný umožniť dodávateľovi výkon práv podľa tohto bodu.
	3. Každú zmenu technologického zariadenia v odovzdávajúcej stanici oproti schválenej dokumentácii je odberateľ povinný predložiť na schválenie dodávateľovi. Pritom musia byť splnené podmienky prevádzky a bezpečnostné predpisy.
	4. Ak je odberateľ vlastníkom prípojky je povinný zabezpečovať jej prevádzku, údržbu a opravy.
2. **Meranie a vyhodnocovanie odberu**
	1. Dodávateľ meria dodávku tepla na odbernom mieste fakturačným meračom, ktorý je určeným meradlom. Odberateľ je povinný umožniť dodávateľovi prístup k meracím zariadeniam. Spôsob merania, druh a umiestnenie meracieho zariadenia je určený dodávateľom, a  to v súlade s právnymi predpismi.
	2. Odberateľ je povinný zabezpečiť na svoj náklad prívod elektrickej energie so samostatným okruhom elektrickú energiu pre merače, pomocné a ovládacie zariadenia dodávateľa, umiestnené v objekte odberateľa.
	3. Odberateľ je povinný dbať o to, aby nedošlo k poškodeniu, alebo odcudzeniu meracích zariadení, sledovať správny chod meračov tepelnej energie a ihneď po zistení hlásiť dodávateľovi všetky závady a neobvyklosti meraní, ako i zjavné poruchy v inštalácii pred meracím zariadením. Zároveň je odberateľ povinný zaistiť a trvale dbať o bezpečný prístup k meračom tepelnej energie.
	4. Ak má odberateľ pochybnosti o správnosti merania údajov určeným meradlom alebo zistí na určenom meradle chybu, požiada dodávateľa o preskúšanie. Ten je povinný do 30 dní od doručenia žiadosti zabezpečiť preskúšanie meradla. V prípade zistenia chyby na určenom meradle uhrádza náklady spojené s preskúšaním a s výmenou meradla dodávateľ; ak neboli na určenom meradle zistené chyby, hradí náklady spojené s preskúšaním a výmenou meradla odberateľ.
	5. Ak v dôsledku poruchy určeného meradla nie možné určiť množstvo dodaného tepla, vypočíta sa množstvo dodaného tepla nasledovne:
* v prípade tepla na vykurovanie sa použije vzorec:

QÚK = q \* D

QÚK - odobraté množstvo tepla v kWh v čase poruchy

q - merná spotreba v predchádzajúcom období kWh/ dennostupeň odberného miesta (za 3 mesiace)

D - počet dennostupňov v čase poruchy

V prípade, že nie je možné použiť uvedený postup, spotreba sa určí na základe spotreby klimaticky porovnateľného správne meraného obdobia.

* v prípade tepla na prípravu teplej úžitkovej vody:

V ostatných prípadoch sa spotreba určí na základe spotreby porovnateľného objektu, alebo spotreba tepla sa určí odhadom podľa odberu v predchádzajúcom porovnateľnom období, v ktorom bol odber meraný správne. Porovnateľným obdobím je časovo a klimaticky podobné obdobie. Ak odber nemožno takto určiť, dodávateľ tepla určí množstvo odobratého tepla odhadom podľa odberu v porovnateľnom objekte spotreby a v porovnateľnom období.

1. **Obmedzenie a prerušenie dodávky tepelnej energie**
	1. Dodávateľ je oprávnený obmedziť, alebo prerušiť dodávku tepla v prípadoch stanovených zákonom.
	2. Dodávka tepla môže byť prerušená alebo obmedzená, ak:

9.2.a) dodávateľ vykonáva plánovanú

 rekonštrukciu, opravu, údržbu a revíziu

 sústavy tepelných zariadení,

9.2.b) vznikla havária alebo sa odstraňuje jej

 následok na sústave tepelných zariadení,

 9.2.c) sa teplo odoberá sústavou tepelných zariadení,

 ktoré ohrozujú život a zdravie osôb alebo ich

 majetok,

 9.2.d) výrobu tepla nemôže dodávateľ zabezpečiť dôvodu obmedzenia alebo prerušenia distribúcie plynu podľa osobitného predpisu alebo ak

 bola prerušená dodávka elektriny na výrobu tepla,

9.2.e) je odberateľ v omeškaní s platbou za dodané teplo, so zaplatením zmluvne dohodnutej zálohovej platby alebo so zaplatením nedoplatku vyplývajúceho zo zúčtovania za dodávku tepla a ak odberateľ platbu alebo zálohovú platbu, alebo nedoplatok neuhradí ani po uplynutí lehoty, ktorú mu vo výzve určil dodávateľ. Táto lehota nemôže byť kratšia ako 15 dní odo dňa doručenia výzvy,

 9.2.f) odber tepla je neoprávnený.

* 1. K zabezpečeniu optimálnych podmienok prevádzky teplárenskej sústavy, pre riešenie deficitných, smogových a havarijných situácií je dodávateľ oprávnený usmerňovať spotrebu tepla, a to v súlade s príslušnými právnymi predpismi. V tejto súvislosti je dodávateľ oprávnený vyhlasovať regulačné stupne, ktoré je odberateľ povinný rešpektovať. Nerešpektovanie regulačných stupňov je podstatným porušením povinností odberateľa.
1. **Neoprávnený odber**
	1. Odber je neoprávnený vtedy, ak odberateľ odoberá teplo bez zmluvy alebo v rozpore so zmluvou.
	2. Za odber tepla v rozpore so zmluvou sa považuje najmä:
* odber tepla so alebo prostredníctvom zariadenia, ktoré v dôsledku neoprávneného zásahu odberateľa nemeria alebo nesprávne meria množstvo tepla
* odber tepla v prípade, ak je porušená plomba alebo plomby na merači tepla alebo inom zariadení takto zabezpečenom proti neoprávnenej manipulácii.

Dátum potvrdenia: Dátum potvrdenia:

Za dodávateľa: Za odberateľa:

|  |  |  |
| --- | --- | --- |
| Ing. Marcel Vrátny |  | «t\_splnomocnenec» |
| generálny riaditeľspoločnosti MH Teplárenský holding, a. s. |  | «t\_funkcia» |
|  |  |  |
|  |  |  |
| Ing. Vojtech Červenka |  | «t\_splnomocnenec1» |
| obchodný riaditeľspoločnosti MH Teplárenský holding, a. s. |  | «t\_funkcia1» |